5.5.2023
EL
Επίσημη Εφημερίδα της Ευρωπαϊκής Ένωσης
C 160/59
δ) για το τέταρτο έτος της επικαρπίας που υπολογίζεται από την ημερομηνία έναρξης ισχύος της σύμβασης . . . . . . . . . . . . . (ποσό) πολωνικά ζλότι (ολογράφως: . . . . . . . . . . . . . . . . ), εντός 30 ημερών από την ημερομηνία έναρξης της επικαρπίας της εξορυκτικής εκμετάλλευσης, ε) για το πέμπτο έτος της επικαρπίας που υπολογίζεται από την ημερομηνία έναρξης ισχύος της σύμβασης . . . . . . . . . . . . . . (ποσό) πολωνικά ζλότι (ολογράφως: . . . . . . . . . . . . . . . . ), εντός 30 ημερών από την ημερομηνία έναρξης της επικαρπίας της εξορυκτικής εκμετάλλευσης, με την επιφύλαξη των διατάξεων της παραγράφου 2. 2.
Εάν η ημερομηνία πληρωμής του οφειλόμενου τέλους για δεδομένο έτος επικαρπίας της εξορυκτικής εκμετάλλευσης είναι μεταξύ 1ης Ιανουαρίου και 1ης Μαρτίου, ο κάτοχος των δικαιωμάτων επικαρπίας εξορυκτικής εκμετάλλευσης καταβάλλει το τέλος μέχρι την 1η Μαρτίου.
Ωστόσο, εάν το τέλος υπόκειται σε τιμαριθμική αναπροσαρμογή σύμφωνα με τις παραγράφους 3 έως 5, ο κάτοχος των δικαιωμάτων επικαρπίας εξορυκτικής εκμετάλλευσης καταβάλλει το εν λόγω τέλος το νωρίτερο την ημερομηνία κατά την οποία κοινολογείται ο δείκτης που αναφέρεται στην παράγραφο 3, αφού λάβει υπόψη τον εν λόγω δείκτη. 3.
Το τέλος που προβλέπεται στην παράγραφο 1 αναπροσαρμόζεται βάσει των μέσων ετήσιων δεικτών τιμών καταναλωτή για την περίοδο από τη σύναψη της σύμβασης μέχρι το έτος που προηγείται της ημερομηνίας καταβολής της αμοιβής, όπως κοινολογείται από τον Πρόεδρο της Κεντρικής Στατιστικής Υπηρεσίας στην Επίσημη Εφημερίδα της Πολωνίας («Monitor Polski»).
Αν ο δείκτης αυτός για ένα έτος είναι μικρότερος από ή ίσος με μηδέν, δεν θα πραγματοποιείται αναπροσαρμογή για το εν λόγω έτος. 4.
Εάν η προθεσμία πληρωμής του τέλους είναι εντός του ημερολογιακού έτους κατά το οποίο συνήφθη η σύμβαση, το τέλος δεν αναπροσαρμόζεται τιμαριθμικά. 5.
Εάν η σύμβαση συνήφθη και άρχισε να ισχύει το έτος που προηγείται του έτους της προθεσμίας καταβολής του τέλους, τότε το τέλος δεν αναπροσαρμόζεται εάν ο κάτοχος των δικαιωμάτων επικαρπίας εξορυκτικής εκμετάλλευσης το καταβάλει μέχρι την εκπνοή του ημερολογιακού έτους κατά το οποίο η σύμβαση συνήφθη και άρχισε να ισχύει. 6.
Εάν ο κάτοχος των δικαιωμάτων επικαρπίας της εξορυκτικής εκμετάλλευσης απολέσει το δικαίωμα επικαρπίας της εξορυκτικής εκμετάλλευσης που συστάθηκε δυνάμει της παρούσας σύμβασης πριν από τη λήξη της προθεσμίας που ορίζεται στο άρθρο 3 παράγραφος 2, υποχρεούται τότε να καταβάλει τέλος για το σύνολο του έτους κατά το οποίο απωλέσθη το εν λόγω δικαίωμα επικαρπίας.
Εάν, ωστόσο, τα δικαιώματα επικαρπίας εξορυκτικής εκμετάλλευσης απολεσθούν λόγω ανάκλησης της παραχώρησης ή για τους λόγους που αναφέρονται στο άρθρο 10 παράγραφος 1, 3 ή 4, ο κάτοχος των δικαιωμάτων επικαρπίας εξορυκτικής εκμετάλλευσης καταβάλλει το τέλος που αναλογεί για το σύνολο της περιόδου επικαρπίας της φάσης αναζήτησης και εξερεύνησης που ορίζεται στο άρθρο 3 παράγραφοι 1 και 2, το οποίο υπόκειται σε τιμαριθμική αναπροσαρμογή κατά τον τρόπο που αναφέρεται στην παράγραφο 3, ανεξάρτητα από τη συμβατική ποινή που αναφέρεται στο άρθρο 10 παράγραφος 2.
Η αμοιβή καταβάλλεται εντός 30 ημερών από την ημερομηνία κατά την οποία απωλέσθησαν τα δικαιώματα επικαρπίας εξορυκτικής εκμετάλλευσης.
Η απώλεια των δικαιωμάτων επικαρπίας εξορυκτικής εκμετάλλευσης δεν απαλλάσσει τον κάτοχο των δικαιωμάτων επικαρπίας εξορυκτικής εκμετάλλευσης από τις περιβαλλοντικές υποχρεώσεις που σχετίζονται με το αντικείμενο των δικαιωμάτων επικαρπίας εξορυκτικής εκμετάλλευσης, ιδίως τις υποχρεώσεις που σχετίζονται με την προστασία των κοιτασμάτων.
7. Ο κάτοχος των δικαιωμάτων επικαρπίας εξορυκτικής εκμετάλλευσης καταβάλλει το τέλος για τα δικαιώματα επικαρπίας εξορυκτικής εκμετάλλευσης στον τραπεζικό λογαριασμό του Υπουργείου Κλίματος και Περιβάλλοντος που τηρείται στη Narodowy Bank Polski O/O Warszawa, με τον ακόλουθο αριθμό: 07 1010 1010 0006 3522 3100 0000 συμπεριλαμ­ βάνοντας στην εντολή μεταφοράς του ποσού το ακόλουθο μήνυμα: «Σύσταση δικαιωμάτων επικαρπίας εξορυκτικής εκμετάλλευσης σε σχέση με τη σύναψη συμφωνίας παραχώρησης για την αναζήτηση και την εξερεύνηση κοιτασμάτων πετρελαίου και φυσικού αερίου και την εξόρυξη πετρελαίου και φυσικού αερίου στην περιοχή “Siedlce W”».
Ως ημερομηνία καταβολής νοείται η ημερομηνία πίστωσης του λογαριασμού του Δημόσιου Ταμείου. 8.
Το τέλος που προβλέπεται στην παράγραφο 1 δεν υπόκειται σε ΦΠΑ.
Σε περίπτωση τροποποίησης της κείμενης νομοθεσίας που έχει ως αποτέλεσμα τη φορολόγηση δραστηριοτήτων που αποτελούν αντικείμενο της παρούσας σύμβασης ή αλλαγής της ερμηνείας της συναφούς κείμενης νομοθεσίας που έχει ως αποτέλεσμα την επιβολή ΦΠΑ στις δραστηριότητες αυτές, το ύψος του τέλους προσαυξάνεται κατά το ποσό του οφειλόμενου φόρου. 9.
Το Δημόσιο Ταμείο ενημερώνει εγγράφως τον κάτοχο των δικαιωμάτων επικαρπίας εξορυκτικής εκμετάλλευσης σε περίπτωση αλλαγής του αριθμού του τραπεζικού λογαριασμού που αναφέρεται στην παράγραφο 7.